《和黄全之山人哭郑叔晓佥宪之作》
明代·佘翔

伊人倏云亡，涕泪沾胸臆。不复赋登高，伊谁颂酒德。

霓旌邈何之，云车焉可即。夙昔心所欢，黄生更悽恻。

中夜起徬徨，有求如弗得。瘴海回悲风，枫林青且黑。

三复悼亡词，古道生颜色。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。